open-index/open-wikipedia-markdown huggingface dataset:
Melissa Maureen

**Melissa Maureen Rizal** (lahir 3 Mac 1980) ialah seorang bekas pelakon dan peragawati wanita Malaysia. Beliau terkenal kerana membintangi siri televisyen, filem, iklan dan pementasan tempatan seperti *[[Realiti (siri TV)|Realiti]]* dan *[[Gol & Gincu]]*.

## Kehidupan peribadi
Melissa berketurunan peranakan Pakistan, Cina dan Melayu. Beliau meraih Ijazah Kesusasteraan Inggeris dari King's College, London.

Beliau berkahwin dengan Malique, bekas ahli Too Phat, pada Ogos 2008. Pasangan ini dikurniakan empat anak, iaitu Inca Medina, Rumi Arjuna, Chasca Maya dan Ezra Aditya.

## Filemografi

### Filem

### Televisyen

### Teater

## Rujukan

## Pautan luar
*Melissa Maureen Rizal  di Friendster
*
*
*Résumé Melissa Maureen sumbangan the Talent Factory
Hari Pembebasan

**Hari Pembebasan** ialah satu hari, selalunya cuti umum, yang memperingati pembebasan sesuatu kawasan atau negara, serupa dengan hari kemerdekaan. Pembebasan menandakan sama ada tarikh revolusi seperti di Cuba, atau berakhirnya pendudukan oleh kuasa lain, oleh itu berbeza daripada kemerdekaan dengan mengertikan pemisahan dari pihak lain.

* 1 Januari &mdash; Cuba (1959)
* 13 Januari &mdash; Togo
* 26 Januari &mdash; Uganda (1986)
* 26 Februari &mdash; Kuwait (1991, lihat Perang Teluk.)
* 3 Mac &mdash;  Bulgaria (1878, lihat Perjanjian San Stefano.)
* 11 April &mdash; Corleone, Sicily (2006)
* 25 April &mdash; Itali (1945, lihat Liberazione.)
* 30 April &mdash; Vietnam (1975, lihat Hari Penyatuan Semula, Kejatuhan Saigon.)
* 5 Mei &mdash; Denmark (1945), Ethiopia (1941), Belanda (1945)
* 8 Mei &mdash; Norway (1945)
* 9 Mei &mdash; Guernsey (1945), Jersey (1945) (memperingati berakhirnya Pendudukan Kepulauan Channel oleh Jerman ketika Perang Dunia II)
* 17 Mei &mdash; Republik Demokratik Congo
* 25 Mei &mdash; Lubnan (2000)
* 14 Jun&mdash; Kepulauan Falkland (1982) dan Georgia Selatan dan Kepulauan Sandwic Selatan (1982), memperingati berakhirnya Perang Falkland
* 4 Julai &mdash; Rwanda (menandakan berakhirnya pembasmian kaum)
* 19 Julai &mdash; Nicaragua 
* 21 Julai &mdash; Guam (lihat Pertempuran Guam, 1944)
* 14 Ogos &mdash; Pakistan (1947)
* 15 Ogos &mdash; India (1947), Korea Selatan (1945, lihat Hari Kemenangan atas Jepun)
* 23 Ogos &mdash; Romania (1944) 
* Isnin terakhir Ogos &mdash; Hong Kong (1945) (bukan lagi cuti umum)
* 19 November &mdash; Mali
* 29 November &mdash; Albania (Dita e Çlirimit)
* 16 Disember &mdash; Bangladesh (Hari Kemenangan), untuk memperingati pemeteraian rasmi 'Instrumen Penyerahan Kalah (1971)' (Kejatuhan Dacca) bagi Pakistan yang tenteranya menyerah kalah di Perang Pembebasan Bangladesh pada tahun 1971. Cuti ini masing-masing dinamai Vijay Diwas dan Bijoy Dibosh di negeri Bengal Barat, India dan Bangladesh.

## Lihat juga
*Hari Kebangsaan
*Cuti umum
Bandar Jasin

**Bandar Jasin** merupakan bandar yang terletak di Daerah Jasin, Melaka, Malaysia.

Melaka dibahagikan kepada beberapa buah daerah dan setiap daerah dibahagikan kepada beberapa mukim (subdaerah/subdistrict).

Sungai Kesang mengalir melalui tengah-tengah pusat bandar Jasin dan bersambung sehingga ke Muar, Johor. Sungai ini memisahkan kawasan bandar baru daripada pusat bandar lama.

Bandar Jasin ini terbahagi kepada 3 bahagian iaitu Jasin 1, Jasin 2, Jasin 3.

Pusat bandar lama (Jasin 1) terdiri daripada deretan rumah-kedai dua tingkat binaan tahun 1920-an. Perniagaan dijalankan di tingkat bawah manakala pemilik tinggal di tingkat atasnya.

Bangunan-bangunan komersil baru pula dibina di kawasan bandar baru Jasin dan Jambatan Dato' Senara menghubungkan bandar baru ini dengan bandar lama.

## Pentadbiran
Bandar Jasin merupakan salah sebuah bandar yang terdapat dalam negeri Melaka, dan juga merupakan satu dari bandar yang terletak dalam pentadbiran mukim Daerah Jasin.

## Rujukan

## Pautan luar
* KOD PENCAMAN LOT TANAH – Unique Parcel Identifier : UPI
Ahmad Said

**Ahmad Said** boleh merujuk kepada:-
# Ahmad Said (Menteri Besar Terengganu)
# Ahmad Said (Menteri Besar Perak)
Hari April Fool

**Hari April Fool** merupakan hari yang disambut setiap 1 April di kebanyakan negara Eropah dan dunia Barat. Hari ini disambut dengan usikan atau gurauan terhadap kawan, musuh, jiran, dan orang lain dengan tujuan bergurau senda atau memalukan mereka.

## Sejarah
Sambutan pada tarikh ini difahamkan datangnya daripada Zaman Pertengahan ketika Tahun Baru masih dirayakan pada haribulan 25 Mac di kebanyakan bandar di Eropah; malah di sesetengah kawasan di Perancis pula, ia disambut dengan cuti selama seminggu yang berakhir pada 1 April. Ada sesetengah penulis yang mencadangkan bahawa jenaka  *April Fools* dimulakan sebagai suatu acahan kepada individu dalam kalangan masyarakat benua ini yang masih merayakan perayaan tahun baru tersebut pada tarikh-tarikh lain meskipun 1 Januari telah lama-kelamaan menjadi tarikh umum bagi Tahun Baru ini sejak pertengahan abad ke-16.

## Penerimaan dan pendapat
Amalan membuat muslihat dan jenaka pada  *April Fool* ini sarat dengan kontroversi. Pandangan yang menyokong sambutan ini memberi hujah bahawa ia dapat meningkatkan kesihatan melalui gelak tawa akibat terkena tipu muslihat yang dikatakan membantu melegakan stres dan tekanan pada jantung manakala pihak yang berlawanan pula menganggap gelagat sebegini "menakutkan dan manipulatif", "biadab" dan "sedikit menjelikkan".

## Nota kaki

## Pautan luar

*  Museum of Hoaxes: Top 100 April Fool's Day hoaxes of all time
*  April Fools' Day On The Web: Sebuah senarai yang panjang untuk jenaka-jenaka April Fool dari 2004 hinggalah kini
Pusat Masakan An' Nur Kesang Jaya

## Sejarah

Pusat Masakan KEMAS telah dimulakan pada tahun 1998. Pada ketika itu, bangunan yang digunakan ialah gerai kepunyaan Majlis Daerah Jasin, yang terletak berhadapan dengan Pusat Masakan KEMAS sekarang. Oleh kerana tiada peruntukan ketika itu, pusat masakan memasak menggunakan peralatan sendiri dan menggunakan cara tradisional.

Kemudiannya, bangunan Pusat Masakan KEMAS telah dibina dan seterusnya dirasmikan oleh Yang Amat Berhormat Datuk Seri Abu Zahar bin Hj. Isnin (DGSM, DMSM, AMN), Ketua Menteri Melaka pada 25 November 1999. Walau bagaimanapun, bangunan tersebut tidak dapat memuatkan banyak peralatan dan tidak banyak projek yang boleh dijalankan kerana bangunan yang dibina ketika itu sangat kecil. Peralatan-peralatan yang dibekalkan ketika itu hanyalah sebuah ketuhar pembakar, pemutar, meja penyediaan dan peti sejuk.

Pada tahun 2004, peruntukan telah diberikan sebanyak RM 20,000.00 untuk tambahan bahagian ruang dapur dan pada tahun 2005, sekali lagi peruntukan sebanyak RM 20,000.00 telah diberi untuk membina ruang hadapan. Oleh kerana pusat masakan ini mendapat sambutan yang sangat menggalakkan, akhirnya pada tahun 2007, peruntukan telah diberikan sebanyak                 RM 16,000.00 untuk tambahan di bahagian bumbung luar dan menjadikan bangunan ini seperti keadaan sekarang.

## Falsafah & Misi

Falsafah Pembangunan Luar Bandar ialah peningkatan kualiti hidup penduduk penduduk bandar melalui program-program dan usaha menjadikan kawasan luar bandar satu kawasan yang produktif, menarik, maju dan menguntungkan. Ia harus seimbang dengan pembangunan insan yang dinamis, meningkatkan pengetahuan dan kemahiran dikalangan kumpulan sasar untuk menggunakan fakta masa, sumber alam dan pengetahuan ke tahap optima. Dengan demikian, pembangunan ekonomi dan kesejahteraan hidup keluarga sentiasa cemerlang dan dalam keredhaan Allah. Dari dimensi ini falsafah pembangunan luar bandar akan memberi fokus kepada pembangunan manusia oleh manusia. Instrumen pembangunan manusia adalah pendidikan seumur hidup.

Pencapaian matlamat falsafah dan strategi bagi pembangunan secara menyeluruh memerlukan teras pembangunan luar bandar melalui perlaksanaan tujuh inisiatif berikut:

 1)	Inisiatif pembangunan manusia yang cemerlang
 2)	Inisiatif pembangunan keluarga yang sejahtera
 3)	Inisiatif pembangunan masyarakat yang beridentiti dan berdaya tahan
 4)	Inisiatif penyediaan infrastuktur yang berkualiti
 5)	Inisiatif pembangunan ekonomi yang mampan
 6)	Inisiatif penyediaan sistem penyampaian yang berkesan
 7)	Inisiatif pengwujudan rangka kerja instituasi (networking) yang responsif kepada perubahan.
Kayan

**Kaum Kayan** merupakan kaum yang tinggal di kawasan hulu Sungai Rajang serta Sungai Baram di Borneo. Mereka dikategorikan sebagai sebahagian dari orang Ulu. Dipercayai suku Bulungan yang menetap di Kalimantan Utara juga merupakan orang Kayan.

Kaum Kayan mendiami tebing-tebing sungai dengan mendirikan rumah-rumah panjang. Aktiviti yang dilakukan untuk menyara hidup mereka ialah bercucuk tanam, menanam padi sawah, memungut hasil hutan dan menangkap ikan di sungai. Mereka dikategorikan ke dalam golongan Orang Ulu kerana tinggal di kawasan hulu sungai. Budaya mereka agak serupa dengan kaum Kenyah namun berbeza bahasa.

## Bahasa Kayan
Setiap rumah panjang kaum Kayan yang terdapat di belaga, bahasa mereka agak lain dan nada pertuturan juga agak berbeza antara satu dengan yang lain.

:*Sayu Jihima*- selamat pagi
:Sayu* Ngedau*- selamat tengahari
:Sayu Levi-selamat petang
:*Sayu Malem*- selamat malam
:N*un Dengah*- apa khabar
:A*kui* -saya
:I*ka*' -awak
:N*yalam*- sayang
:L*iveng*- rindu
:S*ayu*- baik
:J*an/usi*'-tak
:Marung/teneng-betul
:J*am*-tau
:Ou*k tua*-sikit saja
:K*uman/K'ani*-makan
:I*kem/ngenep*-suka
:I*ha*'- dia
:Du'e*-Minum
:K*anen*-nasi
:J*inun/usi' te*'- tak ada
:M*usang*-keluar
:N*un Nun Tua*- apa apa saja 
:D*uyah*- tidak mahu
:N*genep''- mau
:Aik/e'- ya
:Duh-mandi
:Panau-jalan-jalan
:Tudu-tidur
:Ma'un-bagun tidur
:Negkering-berdiri
:Melo'-duduk

Kajian sarjana seperti Prentice D.J. (1971) dan lain-lain mengesani bahawa bahasa Kayan memiliki persamaan dengan bahasa Lun Bawang, Kenyah, Kelabit, Tagel dan Tabun sebelum bahasa-bahasa tersebut membentuk ciri-ciri tersendiri. Meskipun wujud beberapa perbezaan dari segi perbendaharaan kata, tetapi kebanyakan merupakan variasi sahaja.

## Rujukan
http://www.brunet.bn/news/pelita/22nov/sasbuday.htm
April Fool (perisik)

***April Fool*** adalah nama rahsia untuk pengintip dan ejen bermuka dua yang dikatakan memainkan peranan penting dalam kejatuhan diktator Iraq, Saddam Hussein.

Menurut Jeneral Tommy Franks, panglima tentera Amerika Syarikat dalam perang Iraq 2003, *April Fool* adalah seorang pegawai Amerika dan bekerja sebagai diplomat dan pada masa sama ejen sulit telah dihampiri oleh ejen risikan Iraq. *April Fool* kemudian menjual maklumat palsu kepada Iraq kononnya rancangan pencerobohan tentera Amerika. Maklumat palsu ini memberi petunjuk yang salah kepada tentera Iraq yang melemahkan pertahanan mereka dalam menghadapi pencerobohan tentera Amerika Syarikat.

Baghdad jatuh ke tangan tentera Amerika Syarikat beberapa minggu kemudian yang juga menyaksikan kejatuhan rejim Saddam Hussein.

## Pautan luar
*American 'double agent' sold Baghdad false war plans, Telegraph.co.uk, 2 Ogos, 2004
Menteri Besar Terengganu

**Menteri Besar Terengganu** ialah jawatan ketua kerajaan bagi negeri Terengganu. Semasa Terengganu di bawah pemerintahan mutlak, Menteri Besar dilantik oleh Sultan Terengganu. Semenjak pengisytiharan kemerdekaan Malaysia *(ketika itu dikenali sebagai Tanah Melayu)* dan pilihan raya pertama, Menteri Besar merupakan ahli Dewan Undangan Negeri.

## Senarai Menteri Besar Terengganu
Berikut merupakan senarai Menteri Besar Terengganu semenjak 1925:

**Kunci warna** (untuk parti politik): 

## Kontroversi
Kontroversi berlaku apabila Dato' Seri Haji Ahmad bin Said dikatakan akan ditamatkan perkhidmatannya oleh Kerajaan Persekutuan selepas kontrak sebagai Menteri Besar selama 2 tahun telah tamat. Sebelum ini, Ahmad Said enggan mengulas mengenai perkara tersebut, tetapi pada 12 Mei 2014, rakyat negeri Terengganu dikejutkan dengan berita Ahmad Said meletak jawatan sebagai Menteri Besar sekaligus menghantar surat keluar parti kepada Setiausaha Agung UMNO, Tengku Adnan Tengku Mansor bersama-sama dengan ADUN Ajil, Ghazali bin Taib berkuatkuasa serta merta.,  

Perkara tersebut menyebabkan kerusi yang dipegang oleh Barisan Nasional dan Pakatan Rakyat menjadi sama iaitu masing-masing 15 kerusi dan 2 lagi dipegang oleh ADUN Bebas. Ahmad Said dan Ghazali Taib bagaimanpun telah menyertai semula UMNO selepas beberapa hari dan keadaan itu menjamin kedudukan Ahmad Razif untuk kekal mentadbir kerajaan negeri. 

Datuk Ahmad Razif Abdul Rahman mengangkat sumpah sebagai Menteri Besar Terengganu yang baru pada malam 12 Mei 2014. Dan pada 10 Mei 2018, Ahmad Samsuri Mokhtar telah menggantikan Datuk Ahmad Razif Abdul Rahman sebagai Menteri Besar Terengganu.

## Lihat juga
* Majlis Mesyuarat Kerajaan Negeri Terengganu
* Menteri Besar

## Rujukan
Yusni Jaafar

**Yusni binti Jaafar Siddik** (1945 – 1 April 2008)  merupakan pelakon wanita di Malaysia yang popular dengan watak komedi melalui filem-filem era 1980an. Yusni Jaafar yang dilahirkan di Tumpat, Kelantan, pertama kali muncul dalam filem Panglima Badol pada 1979. Beliau juga merupakan adik kepada seniwati Kasma Booty.

## Penglibatan dan Kerjaya Seni
Yusni lahir dalam sebuah keluarga yang sememangnya berdarah seni. Orang tuanya asal dari Medan, Indonesia merupakan pelakon teater tradisional bangsawan sewaktu mereka merantau ke negara ini. Sebagai pemain bangsawan, ibu bapanya merantau ke serata Malaysia dan Singapura. Ketika mereka bersama kumpulan bangsawan ini membuat persembahan di Tumpat, Kelantan itulah Yusni telah dilahirkan. Diceritakan juga Yusni menerima pelajaran tidak formal ketika bergerak bersama-sama kumpulan bangsawan bapanya. Antara guru beliau ialah Aziz M. Osman yang mengajarnya bahasa Inggeris.

Yusni juga seorang anak seni yang dilihat mempunyai kebolehan dalam bidang nyanyian dan pernah menyanyi secara trio Suria Booty, Purnama Booty dan Kesuma Booty di Hotel Park Royal. Muzik yang dimainkan adalah bernuansa jazz.

Namun setelah mendapat undangan daripada A. R. Badul untuk muncul dalam program lawak jenaka di kaca TV, penerima Pingat Pangkuan Negara (PPN) pada 1985 daripada Sultan Pahang itu mula menunjukkan bakatnya sebagai pelawak. 

Antara pencapaian Yusni Jaafar sepanjang bergelar anak seni ialah memenangi *Pelakon Wanita Komedi Terbaik* pada *Pesta Filem Malaysia ke-8* pada 1989.

## Kehidupan peribadi
### Perkahwinan
Beliau telah berkahwin dengan Raja Ibrahim Raja Mansor dan dikurniakan 5 orang anak iaitu Raja Iskandar, Raja Ema, Raja Izat, Raja Emy dan Raja Irna. Raja Ema adalah anak beliau yang mengikut jejak beliau sebagai seorang pelakon dan penyanyi yang popular pada akhir 80-an dan awal 90-an.

## Filemografi

### Filem

### Drama

### Telefilem

### Televisyen

## Anugerah dan pencalonan
* Pelakon Komedi Terbaik - Festival Filem Malaysia ke 8 (1989)
* (Pencalonan) Artis Komedi Wanita Popular (ABPBH) - Anugerah Bintang Popular Berita Harian 1996
* (Pencalonan) Artis Komedi Wanita Popular (ABPBH) - Anugerah Bintang Popular Berita Harian 1997/98
* (Pencalonan) Artis Komedi Wanita Popular (ABPBH) - Anugerah Bintang Popular Berita Harian 1998/99
* (Pencalonan) Artis Komedi Wanita Popular (ABPBH) - Anugerah Bintang Popular Berita Harian 2001

## Kematian
Yusni Jaafar telah menghembuskan nafas terakhir pada 2.30 pagi, 1 April 2008 di Hospital Selayang, Selangor, akibat kegagalan hati pada usia 63 tahun. Lakonan terakhir beliau ialah dalam filem *[[Los dan Faun]]* pada tahun 2008. Beliau telah berlakon dalam kira-kira 20 filem tempatan.

## Rujukan

## Pautan luar
*
Shaziman Abu Mansor

Yang Berbahagia Dato' Seri **Shaziman Abu Mansor** (lahir 20 Januari 1964) merupakan Menteri Tenaga, Air dan Komunikasi Malaysia dan Ahli Parlimen Tampin. Beliau pernah menjadi Timbalan Menteri Tenaga, Air dan Komunikasi. Shaziman dilahirkan di Ipoh, Negeri Perak pada 20 Januari 1964.

## Keluarga
Shaziman ialah sepupu kepada mantan Ketua Pemuda UMNO Malaysia, Khairy Jamaludin daripada sebelah bapanya. 

Bapanya Abu Mansor Abu Bakar ialah adik kepada Allahyarham Dato' Seri Jamaluddin Abu Bakar, beliau seorang pekerja Keretapi Tanah Melayu Berhad (KTM). Ibu Khairy Jamaludin, Datin Seri Dato' Rahmah Abdul Hamid, orang Kedah, sementara ibu Shaziman yang bernama Ramlah berasal dari Kampung Tanah Datar, Rembau yang bersebelahan Kampung Gadong. 

Hanya ayah mereka adik-beradik dan berasal dari Kampung Gadong, dalam daerah Rembau di Negeri Sembilan walaupun beliau dilahirkan di Ipoh, Perak kerana tugasan ayahnya dengan syarikat Keretapi Tanah Melayu Berhad. Makanya, Shaziman dan Khairy ialah cucu kepada Penghulu Abu Bakar melalui jurai sebelah bapa.

Shaziman dilahirkan ketika bapanya menetap di kuarters Stesen Kereta Api Ipoh, Ipoh, Perak dan setelah bersara, bapanya pulang ke negeri asal mereka, iaitu Negeri Sembilan lalu menetap di Taman Woon, Tampin.

## Pendidikan

Beliau mendapat pendidikan awal di Sekolah Kebangsaan Tunku Besar Tampin pada 1971. Kemudian, beliau meneruskan pembelajarannya di Sekolah Menengah Kebangsaan Tunku Besar Tampin dari 1977 hingga 1979 dan Sekolah Menengah Teknik Tunku Jaafar, Seremban dari 1980 hingga 1981.

Kemudian, beliau melanjutkan pengajiannya ke Universiti Teknologi Malaysia dengan mendapat Diploma Kejuruteraan awam pada 1986. Setelah berjaya dengan cemerlang, beliau meneruskan pengajian beliau dalam bidang akademik ke Tri-State University, Indiana, Amerika Syarikat dengan mendapat Ijazah Kejuruteraan Awam pada 1988.

## Kerjaya

Beliau memulakan kerjayanya sebagai Eksekutif Pengurusan di Aokam Tin Berhad dan Malaysian Assurance Alliance dan kemudia dilantik sebagai Pengerusi di Inter Builders Sdn Bhd. Beliau juga pernah menduduki kerusi Lembaga Pengarah Tenaga Nasional Berhad pada tahun 2001.

## Politik

Beliau pernah dilantik sebagai Ahli Exco Pergerakan Pemuda UMNO Malaysia dari 2001 hingga 2004, Ketua Pemuda UMNO Negeri Sembilan (1999), Ketua Pemuda UMNO Bahagian Tampin dan Ketua Pemuda UMNO Cawangan Bandar Tampin.

## Pilihan raya
Pada tahun 1999, beliau mewakili Barisan Nasional/UMNO menang dalam Pilihan Raya Umum Malaysia 2008 dan mempertahankan parlimen Tampin pada tahun 2004 dan 2008. Pada 1999, Shaziman menewaskan calon PAS, Abdul Razakek Abdul Rahim dengan majoriti sebanyak 18,084 undi.

Dalam Pilihan Raya Umum Malaysia 2008, Shaziman Bin Abu Mansor bertanding menggunakan tiket Barisan Nasional. Beliau telah bertanding di kawasan parlimen Tampin, Negeri Sembilan. Shaziman Bin Abu Mansor telah menang dengan mendapat undi sebanyak 24022. Calon lawan ialah Abdul Razakek Bin Abdul Rahim daripada PAS yang mendapat 10,943 undi – kalah. Peratus pengundi yang keluar ialah 76.%. Undi rosak sebanyak 1115.
Pen cahaya

**Pen cahaya** ialah peranti input komputer dalam bentuk tetongkat yang peka terhadap cahaya. Ia membenarkan pengguna mengacu kepada objek paparan atau menulis pada skrin televisyen atau pengawas komputer dalam cara yang sama dengan skrin sentuh tetapi lebih jitu. Pen cahaya hanya boleh berfungi dengan paparan berasaskan tiub sinaran katod (CRT) dan tidak boleh berfungsi dengan paparan yang berasaskan paparan hablur cecair (LCD).  Pen cahaya yang pertama digunakan pada sekitar 1957 untuk komputer Lincoln TX-0 di MIT Lincoln Laboratory. 

Pen cahaya adalah agak mudah dilaksanakan. Ia berfungsi dengan mengesan setiap perubahan mengejut yang kecil dari segi keamatan cahaya titik skrin apabila senapang elektron mengemas kini titik itu. Dengan membanding setakat mana pengimbasan telah siap pada sesuatu masa, kedudukan X,Y untuk pen dapat ditentukan. Ini biasanya dicapai dengan pen cahaya mencetuskan sampukan dan dengan itu, kedudukan imbas boleh dibaca daripada daftar khusus, atau dihitung dengan pembilang atau pemasa. Kedudukan pen dikemaskinikan pada setiap penyegaran skrin. 

Pen cahaya menjadi agak popular pada awal dekad 1980-an dan terkenal bagi penggunaannya dalam pensintesis Fairlight CMI, dan mikrokomputer BBC Micro. Akibat pengguna perlu mengekalkan kedudukan tangannya di hadapan skrin untuk masa yang panjang, pen cahaya kemudian hilang kepopularannya sebagai salah satu peranti input serba guna. 

Pen cahaya pertama digunakan sekitar 1957 bagi komputer Lincoln TX-0 di makmal Lincoln MIT. Peserta dalam rancangan permainan *[[Jeopardy!]]* menggunakn pen cahaya bagi menulis pertaruhan mereka dan balasan bagi pusingan Akhir Jeopardy!.  

Oleh kerana pen cahaya beroperasi melalui pengesanan cahaya yang dihasilkan oleh fosforus pada skrin, aras keamatan bukan sifar diperlukan bagi menentukan kedudukan yang dipilih.

## Lihat juga
* Senapang cahaya

## Pautan luar
*  Ensiklokamus Teknologi Maklumat: Pen cahaya secara ringkas
Ekonomi campuran

**Ekonomi campuran** adalah sistem ekonomi yang menggabungkan lebih dari satu aspek sistem ekonomi. Lazimnya, ekonomi campuran mengandungi unsur kapitalisme dan sosialisme.

Tiada satu definisi untuk ekonomi campuran tetapi aspek penting adalah darjah kebebasan ekonomi persendirian (termasuk pemilikan industri secara persendirian) bercampur aduk dengan ekonomi terancang (termasuk campur tangan untuk kebajikan sosial, pemuliharaan alam sekitar, atau pemilikan aset atau sumber pengeluaran oleh negara).

Dari segi praktiknya, banyak negara daripada Amerika Syarikat kepada Cuba mengamalkan sistem ekonomi yang boleh ditakrifkan sebagai ekonomi campuran.
Nintendo Entertainment System

**Nintendo Entertainment System** (sering disingkatkan sebagai **NES** atau cuma **Nintendo**) merupakan sebuah konsol permainan video 8-bit yang dikeluarkan oleh Nintendo di Amerika Utara, Brazil, Eropah dan Australia pada 1985. Di sebahagian besar Asia, termasuk Jepun (di mana ia dilancarkan pada 1983), Filipina, Taiwan, Vietnam dan Singapura, ia dipasarkan sebagai , juga dikenali sebagai  **' atau cuma **FC**. Di [[Korea Selatan]], perkakasan ini dilesenkan kepada [[Hyundai Electronics]], yang memasarkannya sebagai **Comboy''' (컴보이).

NES merupakan konsol permainan paling laris pada zamannya di Asia dan Amerika Utara (Nintendo mendakwa telah menjual sebanyak 61.9 juta unit NES di seluruh dunia), dan merupakan konsol permainan video Nintendo paling laris sehingga kini. NES juga membantu mencergaskan semula industri permainan video AS selepas kejatuhan permainan video di sana pada 1983.

## Rujukan
Bahasa-bahasa Asli Utara

**** (juga digelar **Bahasa Semang** atau **Bahasa Asli Utara**) merupakan sekumpulan Bahasa Asli yang dituturkan oleh kira-kira 5,000 orang di kawasan pedalaman Semenanjung Malaysia, dengan beberapa orang di selatan Thailand. Bahasa-bahasa yang utama dalam kumpulan ini ialah Bahasa Chewong, yang dituturkan di selatan Semai, Pahang, dan Bahasa Tonga, yang dituturkan di selatan Negara Thai. Bahasa-bahasa lain boleh dibahagikan kepada dua, iaitu kumpulan timur (terdiri daripada Bahasa Batek, Bahasa Jehai, Bahasa Minriq, dan Bahasa Mintil) dan kumpulan barat (terdiri daripada Bahasa Kintaq dan Bahasa Kensiu).

## Bacaan lanjut
* Howell, S. (1984). *Society and cosmos: Chewong of peninsular Malaysia*. Singapore: Oxford University Press.
* Howell, S. (1982). *Chewong myths and legends*. Kuala Lumpur: Printed for the Council of the M.B.R.A.S. by Art Printing Works.
* Burenhult, N. (2005). *A grammar of Jahai*. Pacific linguistics, 566. Canberra: Pacific Linguistics. ISBN 0858835541
Bahasa-bahasa Senoi

**** (juga digelar **Bahasa Sakai**) merupakan sekumpulan Bahasa Asli yang dituturkan oleh kira-kira 33,000 orang di banjaran utama Semenanjung Malaysia. Bahasa-bahasa dalam kumpulan ini ialah Bahasa Semai, Bahasa Temiar (dua bahasa utama), Bahasa Lanoh, Bahasa Sabüm, dan Bahasa Semnam . Kod bahasa bersama bagi kumpulan bahasa ini ialah `mkh`.

## Rujukan
Bahasa Semai

**Bahasa Semai** (*Engrok Semai*) merupakan bahasa Asli yang dituturkan di Semenanjung Malaysia oleh kira-kira 33,000 orang. Bahasa ini tergolong dalam rumpun bahasa Austro-Asia di bawah cabang bahasa Mon-Khmer. Penutur bahasa Semai bertumpu di negeri Perak dan Pahang.

Bahasa Semai diajar di 17 buah sekolah rendah di Perak dan Pahang, dan sebuah sekolah menengah di Perak, iaitu SMK Sri Tapah.

## Fonologi
### Bunyi vokal

### Bunyi konsonan

## Perbendaharaan kata

Bahasa Semai menunjukkan perkaitan yang rapat dengan bahasa-bahasa Mon dan Nikobar. Bahasa ini banyak mengekalkan ciri dua atau lebih suku kata yang telah hilang dalam kebanyakan bahasa Mon-Khmer di Asia Tenggara.

Contoh perbandingan bahasa Semai, Melayu, dan Mon Kuno:

## Dalam budaya popular

* Filem *Asli* (2017) arahan David Liew mengisahkan seorang gadis berdarah kacukan dua kaum yang mahu menyingkapi identiti sebenar dirinya. Filem ini filem pertama menggunakan bahasa Semai dalam 50% daripada keseluruhan dialognya.
* Stesen radio Asyik FM merupakan sebuah stesen radio kebangsaan yang dijalankan oleh Radio Televisyen Malaysia dan disiarkan dalam empat bahasa orang Asli semenanjung Malaysia, salah satunya adalah bahasa Semai.

## Rujukan

## Bacaan tambahan

* Diffloth, Gerard. 1976a. Minor-Syllable Vocalism in Senoic Languages. In Philip N. Lenner, Laurence C. Thompson, and Stanley Starosta (eds.), *Austroasiatic Studies, Part I*, 229-247. Honolulu: The University of Hawaii Press.
* Diffloth, Gerard. 1976b. Expressives in Semai. In Philip N. Lenner, Laurence C. Thompson, and Stanley Starosta (eds.), *Austroasiatic Studies, Part I*, 249-264. Honolulu: The University of Hawaii Press.
* Hendricks, Sean. 2001. Bare-Consonant Reduplication Without Prosodic Templates: Expressive Reduplication in Semai. *Journal of East Asian Linguistics* 10: 287-306.
* Phillips, Timothy C. 2013. Linguistic Comparison of Semai Dialects. SIL Electronic Survey Reports 2013-010: 1-111.
Azizul Khamis

**AZIZUL KHAMIS** merupakan seorang penyanyi berkelahiran Ipoh, Perak. Beliau merupakan anak keenam daripada tujuh orang adik beradik dan mendapat pendidikan awal di Sekolah Rendah dan Menengah Anglo Chinese Ipoh dan meneruskan pengajian di Institut Kesihatan Umum Bangsar Kuala Lumpur.

Beliau meminati bidang nyanyian sewaktu beliau berumur 6 tahun dan pada usia itu beliau mula menyanyi dengan kugiran. Lagu pertama beliau bersama kugiran di Ipoh ialah Salam Mesra yang pernah dipopularkan oleh penyanyi A. Halim.

Pada tahun 1978, beliau mencuba nasib dalam siri pertandingan nyanyian yang dianjurkan oleh RTM Ipoh iaitu Bintang Kelab RTM. Beliau merupakan peserta yang berjaya ke peringkat akhir. Pada tahun 1980, beliau berhijrah ke Kuala Lumpur dan mula berjinak-jinak dirinya dalam beberapa siri 
pertandingan nyanyian lagi dan menjuarainya beberapa kali. Di antaranya, Bintang Suara Emas Malaysia 1982, Bintang Golden Voice 1983, Bintang Suara Bandaraya 1984 dan beberapa lagi.

Berikutan daripada itu, pada tahun 1985, beliau mendapat tempat tawaran merakamkan album yang berjudul Kasih ke Mana Menghilang yang diterbitkan oleh Ansyary Mohd Ibrahim setelah beliau mendapat tempat kedua dan persembahan terbaik dalam pertandingan lagu patriotik pada tahun 1984 anjuran RTM.

## Album

* "Kasih ke Mana Menghilang"
* "Kali Kedua"
* "Ku Di Sini"
* Album Kompilasi 1
* Album Kompilasi 2
* "Riang Ria Hari Raya"
* AGOGO Brothers 1 
* AGOGO Brothers 2
* AGOGO Brothers 3
* "Alunan Mesra Hari Raya", 
* Album bersama Rohana Jalil
Pangkalan Udara Kuantan

**Pangkalan Udara Kuantan** ialah sebuah pangkalan udara milik Tentera Udara Diraja Malaysia (TUDM) yang terletak di Pahang, Malaysia. Pangkalan yang terletak 16 km di barat daya Kuantan ini telah ditubuhkan secara rasminya pada 24 Jun 1968. Pangkalan udara ini juga terletak berhampiran dengan **[[Lapangan Terbang Sultan Haji Ahmad Shah]]** .

Ketika ini, Pangkalan Udara Kuantan mempunyai 6 buah skuadron operasi yang mempunyai peranan masing-masing.

## Sejarah
Pada awal pembentukannya, ia terdiri daripada No 3 Skuadron dan No 9 Skuadron yang menerbangkan pesawat CL-41G (Kanada) atau lebih dikenali dengan nama Tebuan (*Hornet*). 

Manakala No 10 Skuadron menggunakan pesawat helikopter buatan Amerika Syarikat, Sikorsky S 61 A-4 dengan nama panggilan NURI.

## Terminal
untuk Masa Kini TUDM Kuantan, hanya memiliki 1 Terminal, untuk kegiatan operasional Non sivil.

## Destinasi
hanya memiliki Destinasi Lapangan Terbang Militer sahaja, dengan antara Lapangan Terbang Tentera ini, dengan Lapangan Terbang Tentera Lainnya.

## Pengangkutan
Kerana ia bukan Lapangan Terbang Sivil, jadi Hanya Kendaraan milik Tentera dan yang sebagainya sahaja yang Boleh Masuk kawasan TUDM Kuantan.

## Rujukan


## Pautan luar
* Pangkalan Udara Kuantan di TUDM
* Lapangan Terbang Sultan Haji Ahmad Shah di Malaysia Airports Holdings Berhad
*Imej Satelit
IKEA

**IKEA** (disebut /ɪ²keːa/, [i.ké.a] atau /aɪˈkiːə/, [ai.ki.ye]) merupakan syarikat penjual perabot yang terkemuka dari Sweden yang mempunyai lebih daripada 160 cawangan di 29 buah negara. Syarikat ini telah ditubuhkan pada 1943 oleh Ingvar Kamprad di Sweden. Ia kini dimiliki oleh yayasan berdaftar di Belanda yang dikawal oleh keluarga Kamprad. IKEA merupakan akronim hasil pemarapan nama pengasasnya (**I**ngvar **K**amprad), ladang di mana dia membesar (**E**lmtaryd), dan kaunti tempat asalnya (**A**gunnaryd, di Småland, Sweden Selatan).

Syarikat ini mengedarkan produknya sama seperti kedai-kedai perabot yang lain, tetapi juga mempunyai laman web untuk pelanggan melihat katalog produk yang dijual.

IKEA telah membuka 433 buah cawangan di 52 buah negara setakat 2019; kebanyakan cawangan sedunia Ikea dipegang milik oleh INGKA kelolaan Yayasan Stichting INGKA, antara 40 buah yayasan terkaya di dunia.

## Dalaman gedung
Gedung-gedung syarikat ini sering diwarnakan dengan warna-warna biru dan kuning yang melambangkan Sweden, negara asalnya.

Binaan dalam pula disediakan semua bilik pameran contoh dan perabot secara sehala mengikut arah lawan jam mengalakkan para pelanggan melihat kesemua barangan yang dijual dalam gedung, namun jalan-jalan pintas lain ke bahagian lain turut tersedia. Para pelanggan digalakkan mencatat semua produk yang diingini dari pameran-pameran ini sebelum ke "Market Hall" untuk mengambil barangan kecil seperti lampu, bingkai dan cadar kemudian beralih ke bahagian simpanan gedung untuk mendapatkan perabot besar yang dipadatkan (''flat pack'') di mana ia boleh dipasangkan dengan sendiri di rumah kemudian.

Pada hujung gedung pula ada suatu bahagian barangan "sedia ada" (*as-is*) menawarkan barangan pameran lama yang dijual dengan diskaun tertentu serta tanpa gantian dijamin.

### Kemudahan lain
Setiap gedung mempunyai kemudahan taman permainan untuk anak-anak meluangkan masa dalam pengawasan ketat sambil ibu bapa sibuk membeli barangan; kemudahan ini diberi nama Småland dalam bahasa Sweden bermaksud "tanah kecil" (bandingkan kata warisan dalam bahasa Inggeris: *small land*).

Kedai-kedai makan dan kafe turut tersedia dalam laluan sehala gedung sebagai tempat persinggahan di mana ia mengkhusus kepada masakan Sweden seperti bebola daging, jem lingonberi, lepa telur ikan dan salmon serta gula-gula dan coklat istimewa lain. Namun, setiap cawangan akan juga menyediakan hidangan alternatif mengikut selera pasaran tempatan.

## Negara dengan kehadiran IKEA
IKEA mempunyai lebih daripada 400 kedai di seluruh dunia. Antara negara yang mempunyai lebih dari dua cawangan gedung IKEA termasuklah:

* Amerika Syarikat
* Australia
* Belanda
* China
* Indonesia
* Itali
* Jepun
* Jerman
* Kanada  
* Malaysia
* Perancis
* Poland
* Rusia
* Sepanyol
* Sweden
* Taiwan
* United Kingdom

## Nota


## Rujukan

## Pautan luar
* Laman rumah syarikat
* Laman rumah Inter IKEA Group
* Laman rumah Inter IKEA Systems B.V.
Kinchir

**Kinchir** adalah nama satu perkampungan yang terletak di Mukim Penyor, dalam Daerah Pekan di Negeri Pahang. Anggaran jumlah penduduk ? . 

Sekolah Kebangsaan Kinchir adalah satu-satunya institusi pendidikan kerajaan yang menawarkan pendidikan rendah untuk penduduk berdekatan iaitu untuk Kampung Sungai Duri, Kampung Salong dan Kampung Mempelas.
FANTASY

**FANTASY** ialah lagu pertam dalam album kompilasi v-u-den, v-u-den Single Best 9 Vol.1 Omaketsuki, tang dipasarkan pada 21 November 2007. Hanya satu lagu baru dalam album itu.

## Penerbit
* Lirik: Tsunku
* Komposer: Tsunku
* Susunan: *Suzuki "Daichi" Hideyuki*
*https://fantasyflyers.com/
Zint

**Lu Wun Khang** (dilahirkan pada 16 Februari 1976 di Ipoh, negeri Perak) ialah seorang pelukis komik Malaysia yang lebih dikenali dengan nama penanya, **Zint**. Beliau mula dikenali ramai menerusi komik bersiri Under 18 yang disirikan dalam majalah komik dwibulanan Gempak.

Antara karya beliau yang terkini ialah User dalam majalah Gempak dan Kijiya di majalah Utopia

## Biografi
Zint dilahirkan pada 16 Februari 1976 di Ipoh, Perak. Beliau mendapat ijazah dalam Rekaan Grafik daripada Institute of Arts pada tahun 1995. Beliau memulakan kerjaya sebagai seorang pereka grafik selama tiga tahun. Pada tahun 1998, beliau menyertai Kumpulan Art Square sebagai seorang pelukis bebas dan terus bersama syarikat tersebut hingga ke hari ini. Antara karya beliau yang pertama ialah Daredevil 7 dan kemudiannya, beliau menyusul dengan karya baru yang berjudul Under I8. Komik Under 18 telah berjaya menaikkan nama Zint di industri komik Malaysia. Selepas itu, beliau terus berkarya dan antara karyanya yang lain ialah Cheap Shot yang mengisahkan sukan gusti; Carbon Kid, komik pertama beliau dalam bentuk *strip*; MFEO; K.O King; 2 Dudes dan sebagainya.

## Bibliografi
*X.C. Fighter
*Under 18
*Carbon Kid
*Cheap Shot
*Kijiya
*K.O. King
*2 Dudes
*Bodyguard.com
*Xpressi Tempur
*Eli
*Kisah Pengembaraan Kroit
*User
*Under 18 No Fear
*Hero
*Hacker
*Postman
*Under Age
*Utor Raja Pencuri
*Si Penjual Aiskrim
*Pelindung Dunia
*Under 18 Elite
* M.F.E.O. (Meant For Each Other)
* 2 Dudes For Life
* K.O. King Conquest
* Lawak Under 18
*Hope
*End Of Hope
*Under 18 Attitude
*Hotlink Warrior
*Komixklusif
*Misi GOG (Guardian Of Green)
* Under 18 Spirit
* Go Go Cha Cha Street
* Rapsodi 18
* Boy’s Scout
* Scarbot & Monky
* Fistlogis
* Speeder
* Raiden
* Zenith 4
* Street War
* Daredevils
## Rujukan

## Pautan luar
* Zint Accepts Award from The 7th International Manga Award!
*Zint di deviantART.com
*Laman kartunis Zint di GempakStarz.com
* Karya Zint Fans di www.facebook.com/Karya.zintkhang
Kerajaan Bayangan BN Pulau Pinang 2008

**Kerajaan Bayangan Barisan Nasional Pulau Pinang** dibentuk setelah Barisan Nasional kalah kepada kerajaan Pakatan Rakyat (DAP-PKR-PAS) di Pulau Pinang dalam Pilihan Raya Umum Malaysia 2008. Barisan Nasional hanya memenangi 11 daripada 40 kerusi Dewan Undangan Negeri Pulau Pinang yang mana semuanya adalah dari UMNO. 

Setiap ADUN berkenaan akan mengetuai satu jawatankuasa dianggotai wakil parti komponen BN yang memberikan input dan pandangan untuk mereka bangkitkan pada persidangan DUN. Jawatankuasa tersebut adalah sama seperti portfolio Majlis Mesyuarat Kerajaan Negeri Pulau Pinang. Mereka akan menjadi pemantau dan menyuarakan suara rakyat pada persidangan DUN. Meskipun, kesebelasan wakil itu adalah ADUN UMNO tetapi suara mereka adalah suara BN. 

## Senarai exco bayangan BN

* Datuk Azhar Ibrahim (Penaga) - Ketua Pembangkang, Pertanian dan Industri Asas Tani, Pembangunan Luar Bandar dan Tebatan Banjir
* Datuk Seri Dr Hilmi Haji Yahya (Teluk Bahang) - portfolio Pembangunan Industri dan Perdagangan Antarabangsa, Hal Ehwal Tanah dan Pembangunan Tanah
* Shabudin Yahaya (Permatang Berangan) - Hal Ehwal Agama, Pembangunan Usahawan dan Koperasi, Penerangan dan Perhubungan Masyarakat
* Datuk Jahara Hamid (Teluk Air Tawar) - Perancangan Ekonomi Negeri, Pendidikan dan Sumber Manusia, Sains Teknologi dan Inovasi
* Datuk Ariff Shah Omar Shah (Seberang Jaya) - Kerajaan Tempatan, Pengurusan Lalu Lintas dan Alam Sekitar
* Datuk Roslan Saidin (Pinang Tunggal) - Perdagangan Dalam Negeri dan Hal Ehwal Pengguna
* Datuk Jasmin Mohamed (Sungai Dua) - Kerja Raya, Utiliti dan Pengangkutan
* Muhammad Farid Saad (Pulau Betong) - Pembangunan Pelancongan, Kebudayaan, Kesenian dan Warisan
* Datuk Mahmud Zakaria (Sungai Acheh) - Kesihatan dan Kebajikan, Masyarakat Penyayang
* Syed Ameruddin Syed Ahmad (Bayan Lepas) - Perancangan Bandar dan Desa, Perumahan
* Zabariah Wahab (Bertam) - Belia dan Sukan, Pembangunan Wanita, Keluarga dan Komuniti
Grand Prix Motosikal musim 2008

**[[Grand Prix Motosikal]] musim 2008** ialah Kejuaraan Dunia Perlumbaan F.I.M musim ke-60.

Semasa Grand Prix motosikal Jepun 2008, Valentino Rossi menjuarai kategori MotoGP ketika perlumbaan masih berbaki tiga pusingan. Ia merupakan kejuaraan dunia kelapan serta kejuaraan MotoGP kelima miliknya.

## Jadual
Jadual perlumbaan 2008 dikeluarkan pada Julai 2007. Jadual tersebut kemudian dipinda semula, dengan GP Jepun diadakan sebelum GP Australia, kerana tarikh asal GP Australia bertindih dengan pertandingan AFL Grand Final. Dua lagi perubahan telah dilakukan, iaitu GP Portugal ditukar tarikhnya dari 20 April ke 13 April dan GP Valencia akan diadakan pada 26 Oktober dan bukan pada tarikh asal 2 November.

:‡ = Perlumbaan malam
:† = Kelas MotoGP sahaja.

## Pelumba

### MotoGP

## Keputusan

### Grand Prix

* Perlumbaan MotoGP AS di IMS berlangsung sebanyak dua pertiga daripada jumlah pusingan, 20 pusingan, sebelum dibatalkan berikutan kebimbangan Taufan Ike melanda litar semasa hari perlumbaan.
* Perlumbaan 250cc di Indianapolis asalnya ditangguhkan selepas perlumbaan MotoGP, kemudian dibatalkan atas alasan yang sama.

### Pelumba
 **MotoGP** 

 **250cc**

 **125cc** 

### Pengeluar

## Rujukan
J-QAF

Program **j-QAF**, (singkatan kepada Jawi, al-Quran, Bahasa Arab, Fardu Ain), merupakan inisiatif pembelajaran agama Islam untuk sekolah-sekolah di Malaysia. Idea pelaksanaan program J-QAF yang dilontarkan oleh Datuk Seri Abdullah bin Haji Ahmad Badawi pada Disember 2003 adalah untuk memperkasa sistem pengajaran pendidikan Islam di sekolah. Program ini mula dirintis pada April 2004 selepas seminar perancangannya diadakan pada Mac 2004, sebelum dilaksanakan secara penuh pada 2005 oleh Kementerian Pendidikan Malaysia.

## Objektif
Perkara yang diharapkan melalui pelaksanaan program j-QAF ini ialah murid-murid dapat khatam al-Quran pada tahun enam mereka di sekolah rendah, malah lebih awal daripada itu andai semua pihak bekerja keras dan bekerjasama merealisasikannya. Selain itu, murid-murid dapat berkomunikasi dalam Bahasa Arab terutama aspek komunikasi mudah seharian. 

## Pelaksanaan
Pengajaran pemulihan tulisan Jawi dilaksanakan dengan inovasi pembelajaran menggunakan pelbagai kaedah seperti permainan, lagu, multimedia dan seumpamanya. Inovasi ini memberikan suntikan semangat untuk anak-anak mempelajari jawi dengan lebih intensif dan menarik.

Sementara pengajaran Iqra dan al-Quran melalui Model Enam Bulan Khatam al-Quran dan instrumen latih tubi tasmi' banyak membantu anak-anak mempelajari al-Quran dengan lebih bersistematik. Kaedah pengajaran Baghdadiah dan Iqra pula diadun cantik melalui gaya Talaqqi Musyafahah mengikut kemampuan murid. Sesi tasmi yang dijalankan adalah peluang untuk guru melakukan semakan terhadap perkembangan murid di samping mencatat dan menilainya di dalam buku rekod yang disediakan. Terdapat juga beberapa buah sekolah yang telah menggunakan kaedah digital dalam perekodan perkembangan murid semasa sesi tasmi. 

Beberapa program tambahan seperti Kem Literasi al-Quran (KLAQ) dilaksanakan bagi membasmi kadar murid yang lemah penguasaan terhadap pembacaan al-Quran manakala kempen kesedaran tambahan seperti Kempen Smart Salam menyuntik semangat cintakan kepada adab Islami sesuai dengan pendekatan Islam Hadhari yang mementingkan aspek akhlak dan moral yang terpuji di dalam membangun ummah.

## Rujukan
Kod metamorf

Dalam istilah virus komputer, **kod metamorf** adalah kod yang mampu memprogram diri sendiri. Seringkali, ini dilakukan dengan menterjemah kod dirinya kepada perwakilan sementara, menyunting perwakilan sementara dirinya, dan kemudian menulis dirinya kembali kepada kod normal.http://vx.netlux.org/lib/vmd01.html  Aturan ini dilakukan dengan virus itu sendiri, dan dengan itu juga merupakan enjin metamorf *dirinya sendiri* melalui perubahan. Ini digunakan oleh sesetengah virus apabila ia hendak menjangkiti fail baru, dan hasilnya adalah "anak" tidak akan kelihatan seperti fail asalnya. Virus komputer menggunakan teknik ini bagi mengelak pengecaman pola (*pattern recognition*) perisian anti-virus: algorithm sebenar tidak berubah, tetapi yang lain mungkin bertukar.

Perbezaan utama antara virus metamorf dan polimorf adalah virus polimorf enkrip kod asalnya bagi mengelak pengecaman pola, dan virus metamorf menukar kodnya dengan yang seumpama dengannya (contoh. kod masih melakukan perkara yang sama). Penyuntingan ini mampu dicapai dengan menggunakan teknik memasukkan arahan NOP, bertukar register, menukar kawalan aliran (*flow control*) dengan lompatan atau menukar arahan bebas. Kod metamorf biasanya lebih berkesan berbanding kod polimorf. Ini disebabkan untuk mengesannya, anti-virus perlu menggunakan sejenis emulator untuk menganalisa perubahan kod.

Kod metamorf juga bererti virus mampu menjangkiti file perlaksanaan (*executables*) dari dua atau lebih sistem pengendalian (seperti Windows dan GNU/Linux) malah seni bina komputer yang berlainan. Sering kali, ini dilakukan dengan membawa beberapa virus dalam dirinya. Awalan virus kemudiannya dikod agar ia menterjemah kepada kod mesin yang betul bagi semua pelantar yang sepatut dilaksanakannya http://www.phrack.org/archives/57/p57-0x17 . Secara teori, virus metamorf mampu menulis semula perwakilan sementara dirinya kepada set arahan lain, yang bertujuan bagi seni bina komputer berlainan. Dalam kes ini, antaramuka pengaturcaraan applikasi (*Application programming interface - API*) turut perlu ditukar.

## Lihat juga
* Kod ubah sendiri (''Self-modifying code'')
* Gelung aneh (''Strange loop'')
* Kod polimorf (''Polymorphic code'')

## Virus metamorf
* Simile
* ZMist

## Pautan luar
* http://www.symantec.com/avcenter/reference/hunting.for.metamorphic.pdf  Hunting for Metamorphic
Wartawan Tanpa Sempadan

**Wartawan Tanpa Sempadan** (, atau **RSF**, , atau **RWB**, , atau **RSF**,  atau **ROG** , ) ialah sebuah pertubuhan bukan kerajaan antarabangsa bertapak di Paris yang mendukung kebebasan akhbar, seiras dengan tujuan Jawatankuasa Perlindungan Wartawan. Pertubuhan ini diasaskan pada tahun 1985 oleh Robert Ménard (kini Setiausaha Agung pertubuhan ini), Rony Brauman (ketika itu juga merupakan presiden Doktor Tanpa Sempadan) dan wartawan bernama Jean-Claude Guillebaud.

## Indeks kebebasan akhbar sedunia

RWB menyusun dan menerbit kedudukan tahunan negara-negara berasaskan penilaian rekod kebebasan akhbar oleh pertubuhan ini. Negara-negara kecil seperti Malta dan Andorra tidak tercatat dalam laporan ini. Senarai tahun 2007 diterbit pada 16 Oktober 2007.

Laporan ini berdasarkan soal selidik yang dikirim kepada pertubuhan sekutu Wartawan Tanpa Sempadan (14 kumpulan kebebasan bersuara di lima buah benua) dan 130 korespondennya di seluruh dunia, serta kepada wartawan, penyelidik, pakar undang-undang dan aktivis hak asasi manusia.

Pemantauan ini mengemukakan soalan mengenai serangan langsung terhadap wartawan dan media serta punca-punca tidak langsung tekanan terhadap kebebasan akhbar. RWB dengan telitinya mengingatkan bahawa index ini hanya berkenaan dengan kebebasan akhbar, bukannya mengukur mutu kewartawanan. Oleh sebab sifat kaedah pantauan yang berasaskan pemandangan individu, selalu ada jurang besar dalam kedudukan negara dari tahun ke setahun. Penyusunan kedudukan ini juga menyatakan bahawa tekanan terhadap wartawan oleh golongan bukan kerajaan juga diambil kira, contohnya kumpulan pengganas Basque ETA di Sepanyol atau kongsi gelap di Rusia, boleh mendatangkan ancaman serius terhadap kebebasan akhbar.

Makin tinggi indeks sesebuah negara, makin banyak kekangan terhadap kebebasan akhbar di negara itu.

## Lihat juga
* Penapisan Internet

## Rujukan

## Pautan luar
* Laman web rasmi
* Reporters Without Borders. Indeks kebebasan akhbar sedunia 2002.
* Reporters Without Borders. Indeks kebebasan akhbar sedunia 2003.
* Reporters Without Borders. Indeks kebebasan akhbar sedunia 2004.
* Reporters Without Borders. Indeks kebebasan akhbar sedunia 2005;
* Reporters Without Borders. Indeks kebebasan akhbar sedunia 2006.
* Reporters Without Borders. Indeks kebebasan akhbar sedunia 2007.
*  RSF Press Freedom Index: Independent Assessment or EU Propaganda?, John Rosenthal, Nov 6, 2007
*  Coups d’Etat sans frontières, Le Monde, August 2002
Parlimen Eropah

**Parlimen Eropah** (**Europarl** atau **EP**) ialah satu-satunya institusi parlimen yang dipilih secara langsung di Kesatuan Eropah (EU). Bersama dengan Majlis Kesatuan Eropah (Majlis), Parlimen ini membentuk cabang perundangan dwidewan institusi Kesatuan dan juga disifatkan sebagai salah satu kuasa perundangan yang paling berkuasa di dunia. Parlimen dan Majlis membentuk badan perundangan tertinggi dalam lingkungan Kesatuan. Sungguhpun begitu kuasa-kuasanya terhad kepada kompetens yang dikurniakan ke atas Komuniti Eropah oleh negara-negara anggota. Maka itu, institusi ini agak terhad kuasanya terhadap kawasan-kawasan dasar yang dipegang negeri-negeri dan dalam lingkungan dua tunggak lain daripada tiga tunggak Kesatuan Eropah. Parlimen ini terdiri daripada 785 orang Ahli Parlimen Eropah yang berkhidmat kepada para pemilih demokratik kedua terbesar di dunia (mengekori India) dan para pengundi demokratik transnasional terbesar di dunia (342 juta pengundi yang layak pada tahun 2004).

Parlimen Eropah dipilih secara langsung setiap lima tahun melalui hak mengundi umum sejak tahun 1979. Walaupun Parlimen Eropah mempunyai kuasa perundangan yang tidak dimiliki badan-badan lain, namun Parlimen ini tiada inisiatif undang-undang seperti kebanyakan parlimen kebangsaan. Sedangkan merupakan "institusi perdana" Kesatuan Eropah (julung kali dinyatakan dalam perjanjian, mempunyai keutamaan upacara mengatasi segala kekuasaan di peringkat Eropah), Majlis memegang kuasa lebih besar terhadap perundangan berbanding Parlimen apabila tatacara keputusan bersama (hak pindaan dan penolakan yang sama rata) tidak dikenakan. Namun begitu, Parlimen berkuasa terhadap bajet EU sejak 1970-an dan memegang hak veto terhadap pelantikan Suruhanjaya Eropah.

Parlimen Eropah ada dua tempat persidangan, iaitu Immeuble Louise Weiss di Strasbourg, Perancis, untuk sesi pleno dan juga pusat rasmi; dan kompleks Espace Léopold di Brussel, Belgium, yang menjadi tempat mesyuarat persediaan dan sesi pelengkap bukan pleno. Kos untuk memastikan semua Ahli dan kakitangan mereka berpindah dari satu tempat ke tempat lain beberapa kali setahun membimbangkan sesetengah pihak. Sekretariat Parlimen Eropah, iaitu badan pentadbiran Parlimen, bertapak di Luxembourg.

Presiden Parlimen Eropah yang bertindak sebagai Speaker Parlimen kini ialah Antonio Tajani dari Parti Rakyat Eropah) yang dilantik pada Januari 2017. Kelompok terbesar yang bersidang dalam Parlimen ini kini (sejak 2014) ialah Kelompok Parti Rakyat Eropah dan Perikatan Progresif Sosialis dan Demokrat.

## Nota dan rujukan

## Pautan luar